O‘zbekiston Respublikasi Soliq kodeksiga 48 o‘zgartish va qo‘shimchalar kiritildi

O‘zbekiston Respublikasi Prezidenti Islom Karimov 2013-yil 25-dekabr kuni “Soliq va budjet siyosatining 2014 yilga mo‘ljallangan asosiy yo‘nalishlari qabul qilinganligi munosabati bilan O’zbekiston Respublikasining Soliq kodeksiga o‘zgartish va qo‘shimchalar kiritish to‘g‘risida”gi Qonunga imzo chekdi. Bu haqda huquqshunos Xushnudbek Xudayberdiyev o‘z saytida xabar berdi.

Mazkur Qonun O’zbekiston Respublikasi Oliy Majlis Qonunchilik palatasi tomonidan 2013-yil 11-dekabrda qabul qilingan hamda Senat tomonidan 2013-yil 12-dekabrda ma’qullangan.
Ushbu Qonun asosida O’zbekiston Respublikasining 2007-yil 25-dekabrda qabul qilingan O’RQ–136-sonli Qonuni bilan tasdiqlangan O’zbekiston Respublikasining Soliq kodeksiga bir qator o‘zgartish va qo‘shimchalar kiritildi. Aniqroq aytadigan bo‘lsak, Kodeksga 48 ta turli mazmundagi o‘zgartish va qo‘shimchalar kiritildi. Ushbu Qonun 2014-yil 1-yanvardan e’tiboran kuchga kiradi.
Ushbu Qonun 1-moddasi 10-bandining to‘rtinchi xatboshisi, 11-, 12-bandlari, 16-bandining ikkinchi, uchinchi va to‘rtinchi xatboshilari, 17-bandining O’zbekiston Respublikasi Soliq kodeksi 180-moddasi ikkinchi qismining 6- va 9-bandlarini chiqarib tashlashga doir qismi, 22-, 23-, 26-bandlari, 27-bandining beshinchi va sakkizinchi xatboshilari, 28-bandining beshinchi – to‘qqizinchi xatboshilari, 29-bandining ikkinchi va beshinchi xatboshilari, 31-, 39- va 44-bandlari 2014-yil 1-apreldan e’tiboran amalga kiritiladi.
Xushnudbek Xudayberdiyev mazkur Qonun bilan Soliq Kodeksiga kiritilgan o‘zgartish va qo‘shimchalar haqida o‘z saytida tahliliy xabarlar berib boradi.